José Afonso va compondre la cançó "Grândola, vila morena" en homenatge a la "Sociedade Musical Fraternidade Operária Grandolense" (Societat Musical Fraternitat Obrera de Grândola). Aquesta cançó es va fer famosa en ser escollida com a senyal per a la revolució del 25 d'abril a Portugal. Hi va haver dos senyals. El primer, a les 23h, va ser la cançó "E depois do adeus" (I després de l'adéu), de Paulo de Carvalho. "Grândola", que era el segon, va ser emesa en el programa "Limite", de Rádio Renascença, a les 0.20h del dia 25. Va ser el senyal per a l'arrencada de les tropes de Lisboa i la confirmació que la revolució guanyava terreny.